b"\n_START_ARTICLE_\nSkicross\n_START_PARAGRAPH_\nSkicross er en konkurrence i alpint skil\xc3\xb8b, hvor deltagere starter samtidigt. I praksis foreg\xc3\xa5r det prim\xc3\xa6rt p\xc3\xa5 en bane med forskellige terr\xc3\xa6n-anl\xc3\xa6g, hvorfor det betragtes som en freestyle skil\xc3\xb8bsdisciplin.  Skicross-ruter har b\xc3\xa5de naturligt forekommende terr\xc3\xa6n og kunstigt terr\xc3\xa6n som big-air jumps og high-banked turns. Enhver tilsigtet kontakt med andre konkurrencedeltagere medf\xc3\xb8rer diskvalifikation._NEWLINE_Der er typisk fire skil\xc3\xb8bere p\xc3\xa5 banen adgangen. I de indledende kvalifikationsrunder g\xc3\xa5r de to bedst placerede skil\xc3\xb8bere videre til n\xc3\xa6ste runde, osv. I f\xc3\xb8rste runde er der 32 skil\xc3\xb8bere i 8 l\xc3\xb8b. I anden runde er der 16 skil\xc3\xb8bere i 4 l\xc3\xb8b. I semifinalerne er der 8 skil\xc3\xb8bere i 2 l\xc3\xb8b og i finalen et l\xc3\xb8b med 4 deltagere. Desuden gennemf\xc3\xb8res en lille finale hvor der dystes om placeringerne fra 5-8._NEWLINE_International Ski Federation (FIS)'s FIS Freestyle Skiing World Cup har haft skicrosskonkurrencer med i programmet siden 2004. Det var f\xc3\xb8rste gang en OL-disciplin ved Vinter-OL 2010, hvor Michael Schmid vandt herrernes konkurrence og Ashleigh McIvor vandt kvindernes konkurrence. Skicross var igen OL-disciplin ved Vinter-OL 2014._NEWLINE_Skicross har v\xc3\xa6ret p\xc3\xa5 programmet i X-Games fra 1997 - 2012 (i alt 15 gange). I 2013 blev skicross, boardercross og mono skicross taget af programmet grundet omkostningerne til byggeri af baneanl\xc3\xa6g."